નવી દિલ્હીઃ ભારતીય ક્રિકેટ હાલમાં બીસીસીઆઇ અને લોઢા કમિટી વચ્ચે ચાલી રહેલી ઊથલ-પાથલ જોઈને દુઃખી દુઃખી છે. કોઈને કંઈ સમજમાં નથી આવી રહ્યું કે ભવિષ્યમાં શું થવાનું છે. ૧૭ ઓક્ટોબરે સુપ્રીમ કોર્ટમાં લોઢા સમિતિની ભલામણોને લઇને ફરીથી સુનાવણી થવાની છે અને તેના આઠ દિવસ બાદ દુનિયાની સૌથી મોટી ક્રિકેટ લીગ આઇપીએલનાં દસ વર્ષના પ્રસારણ અધિકારનાં ટેન્ડર ખૂલવાનાં છે. બીસીસીઆઇને એવાતનો ડર સતાવી રહ્યો છે કે આ અનિશ્ચિતતાઓ વચ્ચે તેને જો નુકસાન થાય તો તેની સીધી અસર ભારતીય ક્રિકેટના સ્તર પર પડશે.